
Elszívó rendszer hatékonyságának vizsgálata munkahelyi légtér és emisszió mérés alapján

Kulcsszavak: 3D nyomtatási technológia; légszennyező anyag kibocsátás légkörbe; kémiai kóroki tényezők; munkahelyi légtér mérés; elszívó rendszer hatékonysága
A levegőtisztaság védelme rendkívül fontos szerepet játszik az emberi egészség és a
környezet védelme szempontjából. A légkör minőségének javítása csökkenti a
légzőrendszeri betegségek kockázatát, továbbá hozzájárul a fenntartható jövőhöz. A
légkörbe kibocsátott szennyező anyagok koncentrációjának minimalizálása mellett egyre
fontosabb szerepet kapott a munkahelyi légtérben kialakuló kémiai kóroki tényezők okozta
expozícióinak csökkentése.
Az emisszió csökkentése és a kémiai kóroki tényezők munkahelyi koncentrációinak
csökkentése nagyon fontos feladat. Ezért kutatásom során szeretném bemutatni az iparban
használt technológiai elszívó rendszerek fontosságát és hatékonyságát egy 3D nyomtató
labor helyiségében elvégzett munkahelyi légtér mérésen keresztül. Vizsgálatom során a
környezetbe emittált légszennyező anyag kibocsátást emisszió mérésen keresztül, a
hatásterület meghatározását pedig számítással végeztem. A mérési sorozatok során kapott
eredményeket összehasonlítottam a megengedett határértékekkel és megállapítottam az
elszívó rendszer hatékonyságát. A rendszer hatékonyságát az elhelyezési stratégia
létrehozása, az elérhető legjobb technológia (BAT) alkalmazása, és megfelelő elszívó
rendszer használata nagy mértékben fokozza. A rendszeres karbantartás, tisztítás és a
légáramlás ellenőrzése rendkívül fontos a kifogástalan működés érdekében. .Ezen felül a
dolgozók számára megfelelően szervezett munkakörnyezeti tájékoztatás és oktatás is
nagyban hozzájárul a szakszerű használathoz.



